Ταϊλανδέζικο Pad Thai με καλαμάρι και ρυζομακάρονα
Νηστίσιμο πιάτο με αρώματα εξωτικά και ιδιαίτερα. Κάντε μια βόλτα στο σούπερ μάρκετ, στο τμήμα με τα έθνικ τρόφιμα για να προμηθευτείτε τα απαραίτητα.
1 κιλό καλαμάρια, καθαρισμένα και κομμένα σε ροδέλες , 50 γρ. καστανή ζάχαρη, 1 σκελίδα σκόρδου, λιωμένη, 60 ml fish sauce * (σάλτσα ψαριών, ιδιαίτερα αλμυρή), 1 κουτ. σούπας πάστα ταμαρίνδης * (πολτός από τον καρπό του δέντρου ταμάρινθος, όξινος και αρωματικός), 40 ml sriracha sauce * (σάλτσα από καυτερές πιπεριές και σκόρδο), 2 μέτρια κρεμμύδια, σε λεπτές φέτες, 2 μεγάλα καρότα, σε λεπτά μπαστουνάκια, 100 γρ. φύτρες φασολιού (σε μεγάλα σούπερ μάρκετ και ασιατικά τρόφιμα), 250 γρ. noodles φαρδιά, 50 ml χυμός λεμονιού, 100 γρ. φυστίκια αράπικα, καβουρδισμένα και χοντροσπασμένα σε πολυκόφτη, τα φύλλα από 1 ματσάκι φρέσκο κόλιανδρο (ή μαϊντανό), ψιλοκομμένα, το λευκό και τρυφερό πράσινο μέρος από 3 φρέσκα κρεμμυδάκια, ψιλοκομμένα, 50 ml ελαιόλαδο
Για να φτιάξουμε ταϊλανδέζικο Pad Thai με καλαμάρι και ρυζομακάρονα, αρχικά ανακατεύουμε, σε μια μικρή κατσαρόλα, τη ζάχαρη, τη fish sauce, το tamarind, τη sriracha και το σκόρδο.Στη συνέχεια, τα ζεσταίνουμε σε μέτρια φωτιά για 2 λεπτά.Αποσύρουμε από τη φωτιά και κρατάμε στην άκρη.Σε μια κατσαρόλα με άφθονο νερό που κοχλάζει βράζουμε τα ρυζομακάρονα σύμφωνα με τις οδηγίες. Στραγγίζουμε, τα κρυώνουμε σε τρεχούμενο νερό και τα κρατάμε στην άκρη.Σε μια φαρδιά κατσαρόλα ή σε ένα γουόκ ζεσταίνουμε το λάδι σε δυνατή φωτιά και σοτάρουμε το καλαμάρι για 2 λεπτά, ίσα να αλλάξει χρώμα. Το βγάζουμε με τρυπητή κουτάλα σε σκεύος.Στην ίδια κατσαρόλα και στο λάδι που έμεινε ρίχνουμε το ξερό κρεμμύδι, τα καρότα, τις φύτρες φασολιού και σοτάρουμε για άλλα 3 - 4 λεπτά, μέχρι να μαλακώσουν ελαφρώς αλλά να παραμείνουν τραγανά.Προσθέτουμε τα noodles, τη σάλτσα που είχαμε κρατήσει στην άκρη, το καλαμάρι και ανακατεύουμε για περίπου 1 λεπτό, μέχρι να σκορπιστούν ομοιόμορφα όλα τα υλικά.Αποσύρουμε από τη φωτιά.Σκορπίζουμε τον κόλιανδρο, το φρέσκο κρεμμύδι, τα φιστίκια και το χυμό λεμονιού, ανακατεύουμε απαλά και σερβίρουμε το ταϊλανδέζικο Pad Thai με καλαμάρι και ρυζομακάρονα,
Ζάχαρη,Καλαμάρι , Θράψαλο,Νουντλς